JohanHeinsen/ENO huggingface dataset:
Viborger Samler, 1814-02-28
J Midten af Januar beskjæftigede man sig i Paris allerede med at indpakke Museet. Den 25 Jan, reiste Keiser Napoleon, Keiserinden og Kongen af Rom til Chalons; Keiser Alexander har gjengivet Ministeren v. Stein hans Godser i Warschau, og Ministeren er nu med i Frankrig. Defranske Krigsfanger bruges til Moskaus Gien opbyggelse; General Vandamme kan fra sit Fængsel see dem arbeide. Af de erobrede franske Kanoner, henved 1000 i Tallet, skal støbes en Mindestøtte. J Septbr. 1813 var Universitetets Bygninger istand og Forelæsningerne begyndte. De nyeste Beregninger man har angive de Bundsforvandtes samlede Stridskraftsaaledes: 130000 Mand under Kronprindsen af Sverrig, 250000 under Fyrst Schwarzenberg, 115000 under Bin cher, 70000 under Bellegarde i Jtalien, og 60000 i Piemont, færdige til at bryde ind i Frankrig og forene sig med Wellington. 125000 bestemte til Fæstningernes Beleiring. Tilsammen: 825000 Mand.
Viborger Samler, 1814-02-28
J Hannover har men oprettet et Korps regulære Tropper af 20000 Mand.
Viborger Samler, 1814-02-28
J Flekken Krempe ved Glückstad er et i Kirken anlagt Krudtmagasin sprunget i Luften og 60 Huse, gjorte ubeboelige foruden dem, der gik op i Luer. Ogsaa Menneskeer skal være forulykkede derved.
Viborger Samler, 1814-02-28
Den 17de Decbr. erklæredes Øen Malthafor at være i fuldkommen Sundhedsstand.
Viborger Samler, 1814-02-28
Den 31te Jan. skal Russerne allerede have taget 2 af de nærmeste Skandser ved Hamborg.
Viborger Samler, 1814-02-28
Kongen af Neapels formelige Overgang til de Bundsforvandtes Parti skal være skeet den 7de Jan. Han har renonceret paa Sicilien og Kong Ferdinand paa Neapel, og ved den almindelige Fred er begge Konger lovet Skadesløsholdelser. De Neapolitanske Tropper skal have besat Ankona, hvis Fæstning de beskyde, Ferrara og Rom; Roms Gouverneur Gen. Miollis har kastet sig ind i Engelsborg.
Viborger Samler, 1814-02-28
Den 2den Febr. kom Dronningen af Sicilien til Wien.
Viborger Samler, 1814-02-28
Den 8de Febr. gik 5 Batall. Svensk Garde og det Uplandske Regiment gjennem Hannover, og Kronpr. af Sverrig gjennem Minden, samt 1 Bat. Russer. Det Winzingerodske Korps er gaaet over Rhinen ved Cölln.
Viborger Samler, 1814-02-28
Den 17de Jan. kom et Kartelskib fra Frankrig til England; man vil vide, med det Forslag fra Keiseren, at udvexle Krigsfangerne Mandfor Mand.
Viborger Samler, 1814-02-28
Kjøbenhavns Vexelcours, den 18de Februar. Hamburg, 441 3/2 Procent. London, 15 1/2 Procent. Species, 530 Procent.
Viborger Samler, 1814-02-28
Bekjendtgjørelser. Leegaardslyst, ved Skanderborg, staaen ende for Hartkorn Ager og Eng 2 Tdr. 7 Skpr. 1 Fdkr. 1/2 Alb., Skov 3 Fdkr. 1 7/5 Alb., bekjendt af sin smukke Beliggenhed og anordningsmessige indhegnede Eiendomme, og kjønne Frugthauge, saavelsom af de mange skjønne og nyttige Anlæg ved og omkring Gaarden, samt af sine for faae Aar siden af nye opførte, gode og for en Famile af Stand særdeles delindrettede Bygninger i symmetrisk Orden, bestaaende af et Stue= og 2de Fløiehuse, der alle ere teglhængte, Lade, Stald og Fæehuus, samt Vognremisser, bliver med sine indkjøbte Tiender og nedlagde 18 Tdr. Rugsæd, ved een eneste Auction om antagelig Bud skeer, bortsolgt Mandagen d. 18de April førstkommende, om Formiddagen Kl. 9, paa de Conditioner som ved Auctionen, der bliver afholdt paa Gaarden, vorde bekjendt, hvoriblandt bliver disse at Gaard og Eiendomme kan tiltrædes førstkommende 1ste Mai, at endeel af Kjøbesummen kan blive indestaaende under Forrentning og at den øvrige Deel først med et Aars Rente bliver at udbetale i Snapsting 1815. Saa bliver og samme Dag efter Gaard=Auctionens Afholdelse og de følgende Dage derefter, hver Dags Formiddag Kl. 9, ved Auction bortsolgt Stervboets betydelige Tiendele, bestaaende af Guld, hvoriblandt et stort Smykke med Ringer og Armebaand, Sølv, deriblandt en stor Kande, Kobber, Messing og Jernfang, nogle 3 og 2 Etage jern Kakkelovne, Speile, Borde, Skabe, Kister, Stole, Kanopeer, Senge og Sengeklæder, Dækketøi af fineste Mønster, Porcelain og Glastøi, Ege= og Bøge Kar, Heste og Hestetøi, Køer, Faar, Vogne, hvoriblandt en smuk Jagtvogn, Plov og Harve med alt til en Alvs= og Lystgaard henhørende Redskaber, der alle ere gode og tildeels nye. Skanderborg, d. 22 Febr. 1814. Bagger. Auctions-Directeur. Med 6 og 12 Ugers Varsel indkaldes herved Arvingerne, efter afgl. Tjenestekarl Jens Jensen, som døde paa Nørlund i Aars Herred, Aalborg Amt. Ved Registeringsforretningen den 6te Novbr. sidstleden, blev anmeldt, at den Afdøde skal have en Søster, som er givt paa Sallingland, men hvad hendes, eller Mands Navn, er, vides ikke; Denne og om flere Arvinger ere indkades, for at legitimere deres Arverettighed, for mig for Skifteforvalter. Med samme Varsel indkaldes Stervboets Creditorer. Løgstøer, den 23de Januar 1814. J. Scharling.
Viborger Samler, 1814-02-28
Næstkommende 10de Martii, Formiddag Kl. 10, lade undertegnede, formedelst Forandring af Bopæl, bortsælg ved offentlig Auction, endeel Jndboe, bestaaende af Segeklæder og Sengesteder, Stole og Borde, Dragkister Skatoller, og Speile m.m. Viborg, d. 29 Febr. 1814. Mønster.
Viborger Samler, 1814-02-28
J Omegnen af Viborg er en Parcel af en frie Hovedgaard paa 210 Tdr. Land, tilkjøbs. Vaaningshuset et teglhængt og tilligemed de øvrige Bygninger opførte for et Par Aar siden af nyt. Nærmere Underretning giver Hr. Windelin hos Hr. Generalkrigs=Commissair v. Schuchardt i Viborg.
Viborger Samler, 1814-02-28
20 a 30 Traver Skafte Havre er at faae tilkjøbs hos Christen Knudsen paa Kjersholm.
Viborger Samler, 1814-02-28
Jfølge den i Samleren under 31te Decbr. f. A. skeet Bekjendtgjørelse, blev Skiftet efter afdøde Hr. Ander Speitzer af Pugdahl foretaget i Gjelleruplund sidst Tirsdag den 1ste Februar; men da de 2de Arvinger Hr. Pastor Friis i Daugberg og Hr. Pastor Wagaard i Skeelund ikke mødte eller lode møde for sig, kunde de attraaede Forhandlinger under Skiftet ikke finde Sted. -
Viborger Samler, 1814-02-28
Det blev desaarsag mellem de tilstædeværende Vedkommende vedtaget, at Skiftet efter fornævnte Afdøde atter skal foretages udi Sognefoged Sr. Niels Særkjer, Huus i Gjelleruplund, Tirsdagen den 1ste Marts næstk. Kl. 10 slet Formiddag, og til da at møde enten personlig eller ved lovlig befuldmægtigede, indkaldes herved samt lige Paagieldende og i Særdeleshed Dehrr. Pastore Friis et Wagaard, hvilke, i Tilfælde af Udeblivelse maae taale, at Skiftet fremmes og de fornødne Disposttioner til Boets Tarv gjøres, uden at indhente dere videre Samtykke. Høyriis, den 5te Febr. 1814. Møller.
Viborger Samler, 1814-02-28
Tirsdagen den 8de Martii, Formiddag Kl. 10, lader Undertegnede bortsælge ved offentlig Auktion, som holdes hos Hr. D. Simoni i Aalborg, en fladbundet Jagt, som jeg selv har ladet opbygge i Nibe 11 af extra gode Ege=Materialier. Jagten, Fiskens Stiærne kaldet, er drægtig efter Aalborg Maalebrev 13 1/2 Kommercelæster, er en fortræffelig god Seiler og vel udhalet, med godt Jnventarium. Jagten er beliggende i Nyehavn i Aalborg, hvor denne med Jnventarium kan blive Liebhaberne foreviist Dagen for Auktionen. Billige Konditioner skal paa Auctionsstedet blive bekiendtgjort; hvortil Liebhabere indbydes. Nibe den 10de Februar. 1814. Peder Kold.
Viborger Samler, 1814-02-28
Auction. Torsdagen den 3die Marti om Formiddagen Kl. 10, bortforpagtes ved offentlig Auction i Hobroe hos Hr. Kjøbmand Juhl, Hovedgaarden, Willestrup med underlagte Hoverie, samt Astru, og Rostrup Sognes Konge- og Kirke=Korntiende, i 6 Aar fra 1ste Mai 1814 til samme Tid 1820. Conditionerne ere til Eftersyn i Hobroe hos bemeldte Kjøbmand Juhl og hos undertegnede paa Billestrup. Høst. Forvalter.
Viborger Samler, 1814-02-28
Een Middelaldrende Karl som er fri for Krigstjeneste, og forstaaer at passe en Qværn paa en Vandmølle, anvises en saadan Tjeneste af Hr. Kjøbmand, Jensen Viborg.
Viborger Samler, 1814-03-03
No.
Viborger Samler, 1814-03-03
Krigsefterretninger.
Viborger Samler, 1814-03-03
(Af Lübecker Anstiger og danske Aviser.)
Viborger Samler, 1814-03-03
Cölln, den 14de Februar. Vi have i dette Øieblik faaet følgende officielle Dagsberetning: Følgerne af den vundne Seier udvikle sig stedse herligere; henved 200 Kanoner og 28,000 Fanger, ere derved faldne i den Bundsforvandte Armees Hænder; Denne er i fuld Fremrykning mod Paris. Feldtmarsk. Blücher indtraf den 8de Febr. i Etoges og den 9de i Montmirail, General Y. orck var den 7de i Epernay, den 9de i la Ferte; Gen. Kleist holdt Hviledag i Chalons den 8de og fulgtes d. 9de efter Gen. Kleist. Paa den anden Side er Gen. Bülow i Mechen. Medens vi her opsende Taksange til Alstyreren, lyde maaskee vore Brødres Seiersange i det nye Babylon, og med dem vil Sandhed, Retfærd og Frihed vende tilbage paa Jorden. Trier den 11te Febr. Just Gruner, Gen. Gouv. De Bundsforvandtes Seier tilstaaes af de Overvundne selv; i Moniteuren af 8de Febr. meldes: at den franske Armee har ifølge af det ved Brienne forefaldne Slag, trukket sig tilbage til Troyes; at et Batterie af Keisergarden er gaaet vild og fanger, og at 5 franske Generaler ere dræbte eller fangne.
Viborger Samler, 1814-03-03
Den 3die Febr. vilde Napoleon endnu vove Resten af sin Magt; men Generalerne, især Marsk Ney, gjorde Modforestillinger, og Sidstnævnte vilde heller tage sin Afskeed, end fægte mere.
Viborger Samler, 1814-03-03
Franskmændene flygtede endnu 7 a 8 Mile tilbage, de Seirende følge dem i Hælene, og torde maaskee naae Paris ligesaa tidlig som de. Keiser Napoleon fægtede selv fortvivlet i Spidsen for sin unge Garde. Keiseren af Rusland, og Kongen af Preussen, vare selv med i Slaget, og forfølge nu Fjenden med 60,000 Mand af de Bundsforvandtes Tropper, som ikke bleve brugte i Slaget. Nogle mene, at Keiser Napoleon giver Paris til Priis og stiller sig ved Orleans; andre sige, at han allerede har sat sig i en meget fast Stilling ved Nogent, og atter andre, at han opretter 4 befæstede Leire, hver af 40,000 Mk., paa alle Kanter af Paris, og at han lader alle Træer i Boulognerskoven (Parisernes kjæreste Spadseregang) omhugge, for at palisadere Paris dermed. Man vil vide, at Blücher har Dagen efter Slaget bekjendtgjort ved Dagsbefaling, at han haabede at staae for Parises Barrierer den 18de med den seierrige Slesiske Armee. Alle Efterretninger ere enige om Franskmændenes, ja selve Napoleons Nedslagenhed.
Viborger Samler, 1814-03-03
Kronprindsen af Sverrigs Hovedqvarteer er idag her i Cölln.
Viborger Samler, 1814-03-03
Fra Frankrig har man den Efterretning, at Keiseren gav de Medlemmer af Lovgivningskorpset, som gratulerede ham til Nyeaar, følgende Svar: "Jeg veed, der er Forrædere iblandt Eder, som gjerne vilde bevæge mig til at underskrive en Fred, som var endnu skammeligere end den, Frankrigs Fjender virkelig foreslaae. De vilde gjerne see mig bragt til Skafottet ligesom den ulykkelige Ludvig den 16de, men jeg skal vide at forekomme saadan Udaad. Enhver af Eder skal vende tilbage til Eders Hjemstavn. Jeg veed, I der kunne stifte Ondt; men jeg vil lade Eder bevogte, og dersom den Tale (af Repræsentanten Laine) bliver bekjendt i Departementerne, saa vil jeg lade den eftertrykke i Moniteuren med Anmærkninger, og gjøre Eder personlig ansvarlig for hvad der kan flyde af. Jeg reise, stiller mig i Spidsen for mine Armeer, jeg vil trænge mine Fiender tilbage paa deres Gebeet, og inden 3 Maaneder have tilkjæmpet mig en ærefuld Fred, eller ikke mere være til." Derpaa vendte Han sig til Mairen af Paris, anbefalede ham Nationalgadernes Organisation, og et forsigtigt Valg af sammes Anførere. Dem betroede Han Keiserindens og Kongen af Roms Beskyttelse, og ved Gienkomsten lovede Dem Udmærkelse, som vise sig Hans Tiltro værdige.
Viborger Samler, 1814-03-03
Fredsunderhandlingerne have virkelig taget deres Begyndelse i Chatillon den 3die Februar, og 2 Miles Omkreds fra Staden er erklæret neutral.
Viborger Samler, 1814-03-03
Blandt de franske Døde befinde sig Generalerne Andreosky og Flahaut.
Viborger Samler, 1814-03-03
Jtalien. Kongen af Neapel har under 17de Jan udstædt følgende Proclamation. "Retmæssige Aarsager have bevæget Os til at søge en Alliants med de forbundne Magter mod Keiseren af Frankrig, og Vi have havt den Lykke, at samme er bleven antaget. Vi have afstaaet de 3 Øer, som ligge ligeover for Neapel og vor hele Flaade, hvorfor Os dog er lovet tilstrækkelig Erstatning. Altid ville Vi erindre os Vore Pligter. De Distrikter, som for Tiden ikke modsætte sig vore Foranstaltninger, hvorved Vi i de, bundsforvandte Magters Navn tage det sydlige Jtalien indtil Pofloden i retmæssig Besiddelse, skulle aldrig blive fiendtlig behandlede.
Viborger Samler, 1814-03-03
Venedigs Erobring ansees for nærforestaaende; den 19de Jan. gjorde endeel af Jndbyggerne Opstand mod den franske Besætning, men bleve underkuede, da Østerrigerne og Englænderne endnu vare for langt borte. 48 Personer, meest Fiskere, og Matroser, som stormede til Fæstningsværkerne med stor Diærvhed, bleve ihielskudte, og en stor Deel andre ligge i Lænker.
Viborger Samler, 1814-03-03
Et betydeligt østerrigsk Korps er gaaet over Etschfloden, og Vicekongen har ladet alle Kostbarheder i Mayland indpakke og bringe til Fæstningen Mantua.
Viborger Samler, 1814-03-03
London, d. 4de Febr. (over Holland. Vore Blade forsikkre for ganske vist, at Napoleon har villet give Ferdinand 7de Spanien tilbage, men paa Vilkaar, at han strax skulde vende sin hele Magt mod Frankrigs Fiender. En Betingelse, som det ikke stod i Ferdinands Magt at opfylde, da Spanierne nu ere alt for meget vandte til at gaae efter deres eget Hoved, til at kunne saa pludselig blive Frankrigs Venner og Hielpere. Jhenseende til de franske Bourbons fortælle vore Blade: at Keiseren af Østerrig skal have erklæret høitidelig, han vilde fra sin Side ikke lægge nogen Hindring iveien for en Fyrste af Huset Bourbon, at komme paa sine Fædres Throne. De Bundsforvandte, Storbrittanien med indsluttet, ere altsaa fuldkommen enige om denne Punkt: De ville ikke foreskrive Franskmændene noget ihenseende til at vælge en indfødt Fyrste, eller udelukke en Udlænding; de ville ingenlunde paatrænge dem Ludvig 18de, men endnu mindre vil nogen af dem understøtte Napoleons vaklende Magt. Det franske Folks Skjebne ligger i dets egne Hænder.
Viborger Samler, 1814-03-03
Man har faaet Depescher fra Amerika, som gaae ud paa Fred, og at Gothenborg skal være udseet til Underhandlingsted. Og dog føre vore ministerielle Blade endnu et meget fiendtligt Sprog imod Amerikanerne. Vore Tropper i Amerika have indtaget Fortet Niagara. Siden meldes, at den amerikanske Regjering har den 17de Decbr. befalet en almindelig Embargo, som skal vare i 12 Maaneder.
Viborger Samler, 1814-03-03
Hr. Addington vil formodentlig i Aften reise til Kiel, for at udvexle Ratificationerne af Fredstraktaten med Danmark og derpaa overbringe, samme til Kronprindsen af Sverrig.
Viborger Samler, 1814-03-03
Vore offentlige Blade melde, at Antwerpen skal indlemmes i Holland, og berøves alle dens Jndretninger til et fornyet Søevæsen; og at Keiseren af Frankrig har kaldt Marsk. Suchet tilbage fra Spanien med alle hans Tropper.
Viborger Samler, 1814-03-03
De 4000 russiske Søefolk som laae i Chatham, blive ufortøvet sendte over til Holland.
Viborger Samler, 1814-03-03
Blandede Efterretninger.
Viborger Samler, 1814-03-03
(Af Lybecker Anzeiger og danske Aviser.) Staden Antwerpen har lidt meget ved Bombardementet, men Skibene ere saavel forsikkrede med Sand, Straae og Gjødning at man ikke har kunnet tilføie dem nogen Skade, derfor skal Beleiringen nu forandres til en Blokade.
Viborger Samler, 1814-03-03
J Mecheln, Løwen, Brüssel og flere Belgiske Stæder bleve de Bundsforvandte modtagne med øiensynlig Glæde.
Viborger Samler, 1814-03-03
Af de franske Krigsfanger ere nogle, som have gjort Tjeneste i 3 Maaneder, endnu ikke munderede; de fortælle, at man tvinger dem med Magt til Krigstjenesten, hvilket næsten er Tilfældet med alle de faa overblevne unge Folk i Frankrig. Nøglerne til Stæderne Mons, Rheims og Fæstningen Avennes ere sendte til Kronprindsen, af Sverrig, som er i Coln.
Viborger Samler, 1814-03-03
Beleiringskorpset for Hamborg har den 17de Febr. afbrændt og ødelagt en Deel af den prægtige Broe, som de Franske ifior Sommer anlagde over Elben, mellem Hamborg, Wilhelmsborg, og Haar burg. Denne sidste Stad blokeres af den hanseatiske Legion under Oberst v. Witzleden.
Viborger Samler, 1814-03-03
Fra Jtalien meldes, at Venedig er nær ved at overgive sig. Vicekongen sender, hedder det, sin Gemalinde til Genua, og en Deel Kasser med vigtige og kostbare Ting til Mantua. Han selv skal have forladt Etsch og Mincio, og trække sig til Alessaandrig. Mellem de franske og de fremrykkende neapolitanske Tropper er det endnu ikke kommet til noget Haandmænge, da de Franske, som man mener efter Ordre, undvige Fægtning.
Viborger Samler, 1814-03-03
Tydskland. Af Servierne ere fire Regimenter, traadte over i Keiserlig østerrigsk Tjeneste. De kommanderes af østerrigske Overofficerer.
Viborger Samler, 1814-03-03
En Kapitain v. Greser fra Wiel i Kanton St. Gallen i Schweiz har gjort en Opfindelse, hvorefter han vil skyde lige saa langt og med lige saa god Virkning med en halv Kanonladning, som man er istand, til med en heel. Han skal have begivet sig til de Allieredes Hovedqvarteer.
Viborger Samler, 1814-03-03
Man har ved et Slags kunstige Raketter fundet Middel til at indsende i Glogaus Fæstning nogle tusinde Proklamationer, og saaledes give Besætningen Efterretning om det i Frankerig Passerede.
Viborger Samler, 1814-03-03
Jndenlandske Tidender. (Af Colleg Tid., fyenske c. a. d. A.) Frederik den Sjette, af Guds Naade, Konge til Danmark, de Venders og Gothers, Hertug til Slesvig, Holsteen, Stormarn, Ditmarsken, Oldenborg og Pommern, Fyrste til Rygen, gjøre vitterligt: at Vi, i Anledning af den med Hs. Majestæt Kongen af Sverrig under 14 Januar d. A. afsluttede Fred, allernaadigst ville have ophævet alle de i Anledning af Krigen saavel med bemeldte Rige, som med Storbrittannien, Rusland, Prussen og Meklenborg, føiede Foranstaltninger imod ovennævnte Staters Undersaatter og Eiendomme; og have Vi allernaadigst befalet, at der i Anledning af Freden overalt i Vort Rige og Vore Lande skal ved Høimesse Gudstjenesten i Kirkerne afsynges høitidelig Lovsang, og offentligen fra Prædikestolen frembæres Tak til Fredens almægtige Giver. Skrevet i Vor Kongelige Residentsstad Kjøbenhavn, den 10 Februar 1814. Frederik R. Kaas. Cold. Bülow. Monrad. Øested. Berner. Lassen. Hansen. Fischer.
Viborger Samler, 1814-03-03
Khn. Ved den i den sidste Tid saa overordentlige strænge Frost er Vandet imellem Sverrig og Siælland lagt til, og Samfærslen imellem begge Lande over Jsen begyndt. Man seer derfor mange Folk komme hertil i Slæder fra Sverrig, som kiøbe her alle Slags Varer, især nye Møvler, hvilke saa smagfuldt forfærdiges i Kiøbenhavn. Ogsaa en Deel Stude ere komne over fra Naboriget, og de ere saameget mere velkomne, som Slagteqvægs Overførsel over Beltet hidtil har været saa besværlig og næsten umuelig. Blandt mange andre Varer er Rugen falden til det Halve, hvad man betalte for den for omtrent to Maaneder siden.
Viborger Samler, 1814-03-03
Jfølge Breve fra Holsten giver man der nu 7 Skill. dansk for en Bankoseddel, som man dog bør lægge de Bønder og andre paa Hjerte, der endnu vedblive at yttre den vrange Formeening at 1 Rd. d. C. kun er 1 Skilling og vedblive at sætte deres Priser derefter. Snart maae 1 Rd. igjen være 8 sværd, og ved Rigsbankens Virken maae Coursen med hver Dag kunne forbedres Major C. L. v. Holten er udnævnt til Commandant paa St. Thomas i Vestindien.
Viborger Samler, 1814-03-03
Borgerskabet i Neumynster bevidner i Aviserne under 25de Januar deres almindelig elskte Commandant Ridder v. Klee, Capitain i Russisk Keiserl. Tjeneste, deres varmeste Tak for den blide Omsorg han viiste dem i hiin kritiske Forfatning. Det er den samme Hr. v. Klee som tilforn har staaet i Kongl. Dansk Tjeneste, og nyelig ved sit Ophold i Odense gav i Klubben 125 Rd. til Byens Fattige, og 600 Rd. for en Logebillet den Aften der spilledes for de af Krigs fangenskab hjemventende Danske trængende Brødre.
Viborger Samler, 1814-03-03
Endeel formuende Jndbyggere i Helsingøer have ædelmodigen sammenskudt en Sum af omtrent 50,000 Rd. d. C. til Jndkiøb af Brødkorn, Gryn, Urter, Flesk m.m., der alt for Jndkiøbsprisen efterhaanden i smaa Partier skal udsælges til de mindre Formuende.
Viborger Samler, 1814-03-03
Kiøbenhavns Børs den 22de Febr. Cours. Altona a vista 408 1/2, London 2 Maaneder 13 1/2 Rbdlr., Speciescours 460, Specier solgtil 27 1/2 Rbmk. For Committeesedler blev givet 83. pr. 100.
Viborger Samler, 1814-03-03
J Odense vil et unavngivent Selskab danne en Provideringskommission, for at afværge de endnu der herskende høie Priser paa Livets største Fornødenheder. Sammestæds har en Mand, for at afhielpe den Fattiges Trang til Brændsel i denne haarde Vinter, kjøbt nogle Læs Tørv og solgt dem, for, mindre end de kostede ham, hvorved den Fattige fik hver Tørv for 6 Skl. istædet for, at den hos Høkeren kostede 20 a 24 s. Et følgeværdigt Exempel. J Aalborg ere 27 Læs Skudtørv uddeelt til Enker og Huusarme af de ved Hs. Maj. Fødselsdag givne 925 Rd. Læsset kostede fra 16 Rd. 2 Mk. til 20 Rd. 2 Mk. (altsaa bedre Kjøb der, end her i Viborg)
Viborger Samler, 1814-03-03
En saare nyttig Advarsel læses i Ribe Avis af Dyrlæge Jversen, i Anledning af den gruelig, Qvægsyge, som er i Slesvig og Holsteen og let kan nærme sig Nørrejylland, den nemlig: "at ethvert Menneske, som kommer fra befængte Stader ikke kommer i Staldene. Hør, Uld, uldne Klæder, Høe og Halm fra slige Stæder, vogte man sig nøie for. Kreaturer holdes reenlige, striges 2 Gange daglig, Stalden gives frisk Luft, Kreaturene reent Vand. De som skrante, gives eengang imellem et Glas bittert Brændeviin i en Flaske Øl. Midler, som bestemt afværge Sygdommen, gives ikke, og er Bedrageri; men Smitten føres, heller ikke, som man før troede, gjennem Luften; men udbredes almindelig ved uforsigtig Samqvem mellem smittede og usmittede Stæder. -
Viborger Samler, 1814-03-03
Vinteren har atter d. 1ste Marts taget fat med megen Strænghed, Blæst og Snefog. Veiene ere derved gjorte meget besværlige. Endskjøndt det ikke synderlig frøs Peders Nat og Dag (22 Febr.) saa er Frosten dog siden bleven 13 Grader, Frosten har nu næsten varet uafbrudt 8te Uger. Til Jevndogn vil den mueligt holde ved. 1772 vare Havnene i Danmark endnu iislagte. 1788 og 89 vare Vintrene meget haarde og 1800 trængte man endnu 31te Maj til Kakkelovnsvarme. Brændselet gaaer overalt med i denne haarde Vinter, selv paa Landet trænger man, da det regnfulde Efteraar og Folkemancel voldte, at mange Tørv bleve i Moserne.
Viborger Samler, 1814-03-03
(Udgiveren.)
Viborger Samler, 1814-03-03
Bekjendtgjørelser. Efter 12 Dages Sygdom har det behaget Forsynet ved en stille og rolig Død, at bortkalde fra dette til et bedre Liv, vores eneste kjære og uforglemmelige Datter Anne Kierstine Heltt, 4 Aar 23 Dage gammel, hvilket herved sørgeligst bekjendtgjøres fraværende Familie og Venner, forvisset om deres Deeltagelse i vores billige Sorg. Viborg, den 2den Marti 1814. K. Heltt. L. Heltt. Auction. Tirsdagen den 15de Marti førstk. om Formiddagen Kl. 11 slet, lader Bager Stilling her i Byen, formedelst Forandring af Boepæl, holde offentlig Auction og om antagelig Bud skeer bortsælge hans heri Byens nørre Gade eiende Gaard, bestaaende af 68 Fag, samt de ham her paa Byens Mark tilhørende Jorder af Hartkorn, 1 Tdr. 5 Skpr. 2 Fdkr. 1 Alb. Gaarden er saavel i Indretning som for Beliggenhed særdeles beqvem til en Kjøbmands Gaard, og Eiendommene gode. Videre Beskrivelse ansees ufornøden, da Liebhaberne kan behagelig saavel for som Auctionsdagen tage det i Øiesyn. Auctionen holdes i Gaarden. Holstebroe, den 28 Febr. 1814. v. Jessen.
Viborger Samler, 1814-03-03
Torsdagen den 17de Marts næstkommende kontinueres Skiftet efter her i Byen afdøde Frue Assessorinde Karen Steenfeldt fød Hellevad, med Boets Aabning Registering og Vurdering, hvilket herved kundgjøres, for de fraværende og unavngivne Arvinger, for om de skulle attraae, at overvære Forhandlingen. Viborg, den 26de Februar 1814.
Viborger Samler, 1814-03-03
Skifte=Retten. Den 4de Marts førstkommende Kl. 2 Eftermiddag sælges ved Nørresogns Kirke godt Bygningstømmer, Jern, og bedste bremerske Sandsteen, tjenlige til Slibesteen og Trapper m.v.